2022 11 22
LT
Europos Sąjungos oficialusis leidinys
L 302/75
6 PRIEDAS
Transporto priemonių atsparumo elektromagnetinei spinduliuotei bandymo metodas 1.
Bendrieji dalykai
1.1.
Šiame priede aprašytas bandymo metodas taikomas tik transporto priemonėms.
Šis metodas taikomas abiem transporto priemonės konfigūracijoms: a) kitoms nei ĮEKS, veikianti įkrovos režimu ir sujungta su elektros tinklu; b) ĮEKS, veikiančiai įkrovos režimu ir sujungtai su elektros tinklu.
1.2.
Bandymų metodas Šis bandymas skirtas transporto priemonių elektroninių sistemų atsparumui įrodyti.
Transporto priemonė veikiama elektromagnetiniais laukais, kaip aprašyta šiame priede.
Atliekant bandymus transporto priemonė turi būti stebima.
Jeigu šiame priede nenurodyta kitaip, bandymas atliekamas pagal ISO 11451-2.
1.3.
Alternatyvūs bandymo metodai Visos transporto priemonės taip pat gali būti bandomos lauko bandymų aikštelėje.
Bandymų įranga turi atitikti (nacionalinių) teisės aktų reikalavimus dėl elektromagnetini ų laukų spinduliuotės.
Jeigu transporto priemonė yra ilgesnė kaip 12 m ir (arba) platesnė kaip 2,60 m, ir (arba) aukštesnė kaip 4,00 m, pagal ISO 11451-4 20–2 000 MHz dažnių intervale taikomas tūrinės srovės injekcijos (TSI) metodas, pasirinkus šios taisyklės 6.8.2.1 punkte nustatytus lygius.
2.
Transporto priemonės būsena bandymų metu
2.1.
Kitos konfigūracijos nei ĮEKS, veikiančios įkrovos režimu ir sujungtos su elektros tinklu, transporto priemonė.
2.1.1.
Transporto priemonė turi būti nepakrauta ir, joje gali būti tik būtina bandymų įranga.
2.1.1.1.
Paprastai variklis turi sukti varomuosius ratus pastoviu 50 km/h greičiu, jeigu dėl techninių priežasčių, susijusių su transporto priemone, neturi būti nustatytos kitos sąlygos.
L1 ir L2 kategorijų transporto priemonių greitis paprastai nustatomas 25 km/h.
Transporto priemonė turi būti statoma ant atitinkamai apkrauto jėgomačio arba, jeigu jo nėra, ant ratams pakelti nuo žemės skirtų stendų esant mažiausiai prošvaisai.
Jei reikia, galima atjungti transmisijos velenus, diržus arba grandines (pvz., sunkvežimių, dviračių ir triračių transporto priemo­ nių).
2.1.1.2.
Transporto priemonės pagrindinės sąlygos Šiame punkte nustatomos būtinosios transporto priemonių atsparumo bandymų sąlygos (jei jos taikomos) ir neišlaikymo kriterijai.
Kitos transporto priemonių sistemos, galinčios daryti įtaką su atsparumu susijusioms funkcijoms, bandomos gamintojo ir techninės tarnybos tarpusavyje suderintu būdu.
Transporto priemonės bandymo 50 km/h greičio režimu sąlygos
Transporto priemonės greitis – 50 km/h (L1 ir L2 kategorijų transporto priemonių – 25 km/h) ± 20 proc. (transporto priemonė suka volus).
Jei transporto priemonėje yra įrengta pastovaus greičio palaikymo sistema, ji turi būti naudojama reikiamam transporto priemonės pastoviam greičiui užtikrinti ir neturi būti išjungiama.
Neišlaikymo kriterijai
Greitis kinta daugiau kaip ± 10 proc. nominaliojo greičio.
Jei tai yra automatinė pavarų dėžė: kinta perdavimo skaičius, dėl to greitis kinta daugiau kaip ±10 proc. nominaliojo greičio.